Title: Arkitektur--bit for bit
Description: Når dyr og fugler kommer til verden vet de med en gang hvordan de skal lage reder og hi. Menneskene måtte lære å bygge hus. Nå er det arkitektur og arkitekter som sørger for at vi får tak over hodet. Hva arkitekter gjør og hva arkitektur er, er det denne boken dreier seg om. Arkitektur er løsninger av byggeoppgaver. Det er ingen fasit på disse oppgavene. Ideer og kreativt arbeid må til, og det sørger arkitektene for. Arkitektur bygges og blir form og skaper rom. Konstruksjoner knytter materialer sammen til en meningsfull enhet. Arkitektur er noe mer, den tolkes, oppfattes eller 'leses' som noe utover enn den fysiske realiteten den er. Arkitektur skaper også atmosfære som trigger følelser og er med på å bestemme hvordan vi har det når vi oppholder oss i bygde omgivelser, noe vi gjør mer eller mindre hele livet. Bit for bit gir boken innsikt i hva arkitektur er og hva den betyr for oss.
Subjects: Architecture, Philosophy, Psychological aspects